wickkiey/tamil-wikipedia-chunked huggingface dataset:
# அக்கா பரதேசி சுவாமிகள்

## வரலாறு

சிறுவயதில் மாடு மேய்த்துக் கொண்டிருக்கும் போது, களிமண்ணால் விநாயகர் சிலை செய்து பூஜித்து மகிழ்ந்தார். அவருடைய விநாயகரை ஒரு பெண்ணும் வழிபட்டுள்ளார். தன்னுடைய பிள்ளையாரை வணங்கும் அப்பெண்ணின் செயலைக் கண்டு மகிழ்ந்து அப்பெண்ணின் கைகளில் முத்தம் தந்தார். அப்பெண்ணோ " அக்கா வயதுடைய பெண்ணிற்கு முத்தம் கொடுத்தல் தகுமோ " எனக் கூறினாள். அதனை நினைத்துச் சிறுவனாக இருந்த அக்கா சாமியார் வருந்தினார். பின் பெண் இன்பத்திலிருந்து தன்னை விலக்கி அனைவரையும் அக்கா என அழைக்கலானார். இவர் அனைவரையும் அக்கா என அழைத்துவந்தமையால் அக்கா சுவாமிகள் என்று அழைக்கப்பட்டார்.
# அக்கா பரதேசி சுவாமிகள்

## சமாதிக் கோயில்

இவர் 1872 -ஆம் ஆண்டு ஜீன் மாதம் ஜீவ சமாதி அடைந்தார். ஜீவ சமாதிக் கோயிலில் அக்கா சுவாமிகளின் பிரதான சீடரான நாராயண சுவாமிகள் சன்னதியும் அமைந்துள்ளது. இவரது 110-ஆவது குருபூசையானது 2015 -ஆம் ஆண்டு நடந்தது. அந்நாளில் புதுச்சேரி முதல்வரான ரங்கசாமியும், இந்து சமய அறநிலையத்துறை ஆணையர் குணசேகரன் ஆகியோர் கலந்து கொண்டனர்.
# அக்கா பரதேசி சுவாமிகள்

## சித்துகள்

- மீன்களை உயிர்ப்பித்தார்.
- ஊழ்வினை தீரச் சுவாமிகளைச் சாப்பிட அழைக்கும் அன்பர்களிடமிருந்து ஒரு ரூபாயைப் பெற்றுப் புதுவை சோலைத்தாண்டவ குப்பதில் இருந்த அச்சுக்கூடத்தார் வீட்டில் கொடுத்தார்.
- யாழ்ப்பாணத்தில் செல்வந்தர் கேலிக்காகச் சுடச் சுட அன்னாபிசேகம் செய்தார். இருப்பினும் அதைப் பொருட்செய்யாமல் யோகத்தில் இருந்தார்.
- கண்பார்வையைக் குருடருக்குத் தந்தார்.
- தாசிகள் இருவர் சுவாமிகளை அவர்களின் இல்லத்திற்கு அழைத்து சென்று உறவு கொள்ள முயன்றனர். அந்த வீடு இடிந்து நாசமாகியது.
# அமெரிக்கன் எயர்லைன்ஸ் வானூர்தி 1 (1936)

**அமெரிக்கன் எயர்லைன்ஸ் வானூர்தி 1** (*American Airlines Flight 1 (1936*) எனும் பெயரிடப்பட்ட இது, ஒரு வானூர்தி விபத்தின் சம்பவமாகும். 1936-ம் ஆண்டு, சனவரி 14-ல் நிகழ்ந்த இச்சம்பவத்தில், மூன்று சேவைப் பணியாளர்கள் உட்பட 17 பேர்கள் (பயணித்த அனைவரும்) கொல்லப்பட்டனர். அமெரிக்கன் எயர்லைன்ஸ் நிறுவனத்தின் கீழ் இயக்கப்பட்ட "டக்ளஸ் டி-சி 2" (*Douglas DC-2*) வகையை சார்ந்த இவ்வானூர்தி, திட்டமிடப்பட்ட பயணப்படி உள்ளூர் பயணிகளுடன் அமெரிக்காவின் டென்னசி மாநிலத்திலுள்ள மெம்ஃபிஸ் நகரிலிருந்து, அமெரிக்காவின் மற்றொரு பிராந்தியமான ஆர்கன்சஸ் மாநிலத்தின் தலைநகர் லிட்டில் ராக் மாநகரத்திற்கு சென்றுகொண்டிருந்தபோது "குட்வின், ஆர்கன்சாஸ்" (*Goodwin, Arkansas*) என்ற பகுதி அருகே சதுப்பு நிலத்தில் மரங்களில் மோதி சிதைந்து விழுந்து நொறுங்கியதாக அறியப்பட்டது.
# படாக்சான் மாகாணம்

**படாக்சான் மாகாணம்** (Badakhshan) (பாரசீகம்: بدخشان ), ஆப்கானித்தான் நாட்டின் 34 மாகாணங்களில் ஒன்று. இம்மாகாணம் 28 மாவட்டங்கள் கொண்டது. இதன் தலைநகரம் பைசாபாத் நகரம் ஆகும். இம்மாகாணம், ஆப்கானித்தானின் வடகிழக்கில் இந்து குஷ் மற்றும் ஆமூ தாரியா பகுதிகளுக்கிடையே அமைந்துள்ளது.
# படாக்சான் மாகாணம்

## புவியியல்

படாக்சான் மாகாணத்தின் வடக்கிலும் கிழக்கிலும் தாஜிகிஸ்தான் நாட்டின் கோர்னோ-படாக்சான் தன்னாட்சிப் பகுதி மற்றும் காட்லான் மாகாணத்தை எல்லையாகக் கொண்டது. இதன் மொத்தப் பரப்பளவு 44,059 சதுர கிலோ மீட்டராகும். இம்மாகாணத்தின் பெரும்பகுதிகள் இந்து குஷ் மற்றும் பாமிர் மலைத்தொடர்களுக்கிடையே அமைந்துள்ளது.
# படாக்சான் மாகாணம்

## பொருளாதாரம்

படாக்சான் மாகாணம், உலகப் பொருளாதாரத்தில் மிகவும் பின்தங்கிய பகுதிகளில் ஒன்றாகும். அபினி பயிரிடுவதன் மூலம் கிடைக்கும் வருவாயையே இம்மாகாணத்தின் ஒரே பொருளாதாரமாகும். இம்மாகாணத்தின் சுரங்கங்களில் சிறிதளவு நீல நிற நவரத்தினக் கற்கள் வெட்டி எடுக்கப்படுகிறது.
# படாக்சான் மாகாணம்

## மக்கள் தொகையியல்

படாக்சான் மாகாணத்தின் மொத்த மக்கள் தொகை 8,89,700 என மதிப்பிடப்பட்டுள்ளது. இங்கு பேசப்படும் முக்கிய மொழிகள் பஷ்தூ மொழி, பாரசீக தாரி மொழி மற்றும் தாஜிக் மொழிகளாகும். சன்னி இசுலாமியர் அதிகம் வாழ்கின்றனர்.
# படாக்சான் மாகாணம்

## படாக்சான் மாகாணத்தின் மாவட்டங்கள்

1. அர்காஞ்ச் குவா மாவட்டம்
1. ஆர்கோ மாவட்டம்
1. பாஹாராக் மாவட்டம்
1. தாரயீயும் மாவட்டம்
1. தர்வாசு மாவட்டம்
1. தர்வாசி பாலா மாவட்டம்
1. பைசாபாத் மாவட்டம்
1. இஷ்காசிம் மாவட்டம்
1. ஜுரும் மாவட்டம்
1. காஷ் மாவட்டம்
1. கவான் மாவட்டம்
1. கிஷிம் மாவட்டம்’
1. கோகிஸ்தான் மாவட்டம்
1. கப் அப் மாவட்டம்
1. குரான் வா முஞ்சன் மாவட்டம்
1. ராக் மாவட்டம்
1. ஷாக்ரி புசூர்க் மாவட்டம்
1. சிக்னான் மாவட்டம்
1. சீக்கி மாவட்டம்
1. சுஹதா மாவட்டம்
1. தாகாப் மாவட்டம்
1. திஷ்கான் மாவட்டம்
1. வாக்ஹான் மாவட்டம்
1. உர்தூஜ் மாவட்டம்
1. யாப்தாலி சுப்லா மாவட்டம்
1. யாம்கான் மாவட்டம்
1. யவான் மாவட்டம்
1. சிபாக் மாவட்டம்
# படாக்சான் மாகாணம்

## இதனையும் காண்க

- ஆப்கானிஸ்தானின் மாகாணங்கள்
# அரிகண்டம்

**அரிகண்டம்** என்பது இறைக்கு தன்னுடைய தலையை ஒரே வெட்டில் அறுத்து சமர்ப்பிப்பதாகும். இந்த முறையில் தலையை ஒரு கையால் பிடித்துக் கொண்டோ, தலையை ஓரிடத்தில் இழுத்துக் கட்டியோ மறுகையால் வாள் கொண்டு கழுத்தினை அறுத்து பலி தந்தனர். இந்த வழக்கம் கொற்றவை எனும் காளிதேவிக்கு தங்கள் உயிரை தந்துள்ளனர். தமிழகத்தில் இந்த அரிகண்ட சிற்பங்கள் பல்வேறு இந்து சமய கோயில்களில் காணப்படுகின்றன. சில சிற்பங்கள் கோயில்களில் அல்லாமல் வெட்ட வெளியில் இருக்கின்றன. கொற்றவை தெய்வத்திற்கு கொடுக்கப்பட்ட இந்த பலி முறை குறித்து வைக்கப்பட்ட சிலைகள் கொற்றவை தெய்வக் கோயில்கள் அழிந்தபின்பும் உள்ளதாக கருதப்படுகிறது.  
புலவர்கள் தங்களுடைய திறனை நிறுபனம் செய்ய தங்களுக்குள் பல்வேறு போட்டிகளை வைத்துக் கொண்டனர். அதில் அரிகண்டம் என்று குறிப்பிடும் படியான போட்டியில் கழுத்தில் கத்தியினைக் கட்டிக் கொண்டு அமர்ந்திருப்பர், போட்டிக்கு கொடுக்கப்படும் பொருள் அவர் கவி பாட வேண்டும். அதில் தவறும் பட்சத்தில் அந்த கத்தியால் தன்னுடைய கழுத்தினை அரிந்து கொண்டு சாக வேண்டும். இவ்வாறு புலவர்கள் யமகண்டம் என்றொரு போட்டியிலும் பங்கேற்றுள்ளனர்.
# அரிகண்டம்

## தவறான செய்திகள்

பல ஆய்வாளர்கள் யமகண்டத்தினை அரிகண்டம் என்று குறிப்பிட்டுள்ளார்கள். அபிராமி அந்தாதி பாடிய அபிராமி பட்டர் யமகண்டத்தில் நின்று பாடியுள்ளார். சிலர் அதனை அரிகண்டம் என்று குறிப்பிட்டுள்ளார்கள்.
# காரைக்கால் காரைக்காலம்மையார் கோயில்

**காரைக்கால் அம்மையார் கோவில்** என்பது புதுச்சேரி மாநிலத்தில் காரைக்கால் நகரில் அமைந்துள்ள கோவிலாகும். இக்கோவில் நாயன்மார்களுள் ஒருவரான காரைக்கால் அம்மையாரை மூலவராகக் கொண்டதாகும். இந்தக் கோவில் காரைக்கால் சோமநாதர் சிவாலயத்தினுள் காணப்படுகிறது.  
காரைக்கால் அம்மையார் கோவிலின் முன்மண்டபத்தில் வண்ண ஓவியங்கள் வரையப்பட்டுள்ளன. காரைக்கால் அம்மையாரின் சந்நிதியின் சுதை சிற்பங்களில் அவரின் வாழ்க்கை வரலாறு வடிக்கப்பட்டுள்ளது. கோவிலின் பிரகாரத்தில் ஓவியங்கள் வரையப்பட்டுள்ளன.
# காரைக்கால் காரைக்காலம்மையார் கோயில்

## தலவரலாறு

காரைவனம் என்று அழைக்கப்பட்ட பகுதியாக தற்போதைய காரைக்கால் அமைந்திருந்தது. அங்குத் தனதத்தன் - தர்மவதி தம்பதியினர் வாழ்ந்தனர். அவர்களுக்குப் புனிதவதி எனும் மகள் இருந்தாள். அவள் சிவபெருமானின் மீது அளவுகடந்த பக்தி கொண்டிருந்தாள். தனதத்தர் வணிகர் குலத்தலைவன் ஆதலால் புனிதவதிக்குத் திருமண வயது வந்ததும், பரமதத்தன் எனும் பெயருடைய வணிகருக்குத் திருமணம் செய்து கொடுத்தார்.  
புனிதவதியின் பக்தியைச் சோதிக்க இறைவன் திருவிளையாடல் நடத்தினார். ஒரு நாள் சிவபக்தர் மூலமாகச் சுவைமிகுந்த இரு மாங்கனிகள் பரமதத்தனுக்குக் கிடைத்தது. அதை வீட்டிற்குப் பணியாள் மூலம் கொடுத்து அனுப்பினான். புனிதவதி சைவ சமயத்தவள் என்பதால் அடியாருக்கு உணவிடும் வழக்கத்தைக் கொண்டிருந்தாள். அன்றும் ஓர் அடியார் வீட்டிற்கு உணவருந்த வர, அவருக்கு மாங்கனிகளில் ஒன்றைப் படைத்தார். பரமதத்தனுக்கு இந்தச் சைவ மரபில் நாட்டம் இல்லையென்பதால், அவனிடம் அடியாருக்கு உணவிடுவதைப் பற்றிப் புனிதவதி தெரிவிப்பதில்லை.  
பரமதத்தன் உணவருந்த வரும் போது, அவனுக்கு மீதமிருந்த மாங்கனியைப் படைத்தார். அதனுடைய சுவையில் மயங்கிய பரமதத்தன் மற்றொரு கனியையும் தனக்கே வைக்கும்படி கூறினான். கணவனின் ஆசையை நிறைவேற்ற எண்ணிய புனிதவதி, சமையல் அறைக்குச் சென்று இறைவனை வேண்டி மாங்கனியொன்றைப் பெற்றாள். அதைக் கணவன் பரமதத்தனுக்குப் படைத்தார். முதலில் உண்ட கனியை விட தற்போது உண்ட கனி மேலும் சுவைமிக்கதை அறிந்து அதன் காரணத்தினை வினவினான். புனிதவதியும் இக்கனி இறைவன் தந்தது என்றாள். அவள் கூறியதைக் கேட்டு வியப்படைந்து தற்போதும் அது போல கனியை இறைவனிடமிருந்து பெற்று காட்டு என்றான். புனிதவதியும் இறைவனை வேண்டி கனியைப் பெற்றாள். அதைக் கண்டு புனிதவதி வணக்கத்திற்கு உரியவள் என்று பரமதத்தன் முடிவு செய்தான்.  
அவளைப் பிரிந்து வேறிடம் சென்று வேறு பெண்ணைத் திருமணம் செய்து இல்லறம் நடத்திக் குழந்தைப் பெற்றான். அப்பெண்ணிற்குப் புனிதவதி என்ற தன் முதல் மனைவியின் பெயரையே இட்டான். புனிதவதியைக் குடும்பத்தினருடன் சென்று காலில் விழுந்து வணங்கினான்.  
புனிதவதி இனி இல்லற வாழ்வு வேண்டாம் எனத் தன்னுடைய உடலைப் பேயுருவமாக மாற்றி இறைவன் மீது பாடல்கள் பாடினார். கைலாயம் வருக என இறைவன் அழைத்தமையால் அவ்விடம் சென்றார். இறைவன் வசிக்கும் இடத்தில் காலால் நடந்து செல்ல கூடாதெனத் தலையால் நடந்து சென்றார். அதைக் கண்ட சிவபெருமான் "அம்மையே" என அழைத்தார்.
# காரைக்கால் காரைக்காலம்மையார் கோயில்

## மாங்கனித் திருவிழா

இக்கோவிலில் நடைபெறும் மாங்கனித் திருவிழா தமிழ் மாதங்களில ஆனி மாதம் பௌர்ணமி நாளன்று பெருஞ்சிறப்பாகக் கொண்டாடப்படுகிறது.
# டி டபிள்யூ ஏ வானூர்தி 1

**கண்டங்களுக்கிடையேயான மற்றும் மேற்கத்திய ஏர்வேஸ் வானூர்தி 1 (டிடபிள்யூஏ 1)** (*Transcontinental and Western Airways Flight 1 (TWA 1*) அமெரிக்க வடகிழக்கு மாநிலமான பென்சில்வேனியாவின் ஒன்றிய நகரம் (*Uniontown*) அருகேயுள்ள, ஏமாற்றும் மலை (*Cheat Mountain*) யின் மீது மோதி விபத்துக்குள்ளானது. 1936-ம் ஆண்டு, ஏப்ரல் மாதம் 7-நாளன்று, வட அமெரிக்காவின் கிழக்கு நேர வலயத்தின்படி சுமார் காலை 10:20 மணியளவில் நிகழ்ந்த இவ்விபத்தில் 12 பேர்கள் மாண்டனர், 2 பேர்கள் காயங்களோடு மீண்டனர்.
# காரைக்கால் கைலாசநாதர் கோயில்

**காரைக்கால் கைலாசநாதர் கோயில்** என்பது புதுச்சேரி மாவட்டத்தில் காரைக்காலில் அமைந்துள்ள சிவாலயம் ஆகும். இச்சிவாலயத்தின் மூலவர் கயிலாசநாதர், அம்பாள் சுந்தராம்பாள் என்று அழைக்கப்படுகின்றனர். தீர்த்தம் சந்திரபுஷ்கரணி என்று அழைக்கப்படுகிறது. இதனை காரைக்கால் அம்மையார் குளம் என்றும் அழைக்கின்றனர்.  
இச்சிவாலயத்தில் பிரம்மோட்ச விழாவில் பஞ்சமூர்த்தி வீதியுலா. பஞ்சமூர்த்தி அபிசேகம், வாகனங்களில் சுவாமிகள் வீதியுலா ஆகியவை நடைபெறுகின்றன. இச்சிவாலயத்தின் தேரானது கோயிலிருந்து புறப்பட்டு பாரதியார் வீதி, கென்னடியார் வீதி, மாதாகோயில் வீதி ஆகிய வீதிகள் வழியாக சென்று கோயிலை அடைகிறது.
# 1456

**1456** (**MCDLVI**) பழைய யூலியன் நாட்காட்டியில் வியாழக்கிழமை ஆரம்பமான ஒரு நெட்டாண்டாகும்.
# 1456

## நிகழ்வுகள்

- மே 18 &ndash; 15,000 படைகளுடன் உதுமானியர்கள் அல்பேனியாவைத் தாக்கினர். ஆனால் ஜியார்ச் காசுட்டியரின் சிறிய படைகளால் தோற்கடிக்கப்பட்டனர்.
- ஜூன் 9 &ndash; ஹேலியின் வால்வெள்ளி தோன்றியது.
- சூலை 7 &ndash; ஜோன் ஆஃப் ஆர்க் உயிருடன் எரித்துக் கொல்லப்பட்டு 25 ஆண்டுகளின் பின்னர் அவர் குற்றமற்றவராக அறிவிக்கப்பட்டார்.
- அல்வைசு கடமோஸ்டோ கேப் வர்டி தீவுகளைக் கண்டுபிடித்தார்.
- சியாம் மலாக்கா அரசின் மீது படை எடுத்தது.
# 1456

## பிறப்புகள்

- உமர் ஷேக் மிர்ஸா II, பெர்கானா பள்ளத்தாக்கின் ஆட்சியாளராக இருந்தவர் (இ. 1494)
# சுண்டங்கோழி

**சிவப்பு சுண்டங்கோழி** (*Red Spurfowl*), இந்திய நாட்டின் அடர்ந்த காட்டுப் பகுதிகளில் அகணிய உயிரி இனப் பறவையாகும். இதன் குடும்பப்பெயர் பாசியானிடே என்று அறியப்படுகிறது. இப்பறவை உடல் அளவில் சிறியதாகவும் யாருக்கும் தெரியாமல் புதர்களுக்குள் மறைந்து வாழும் குணம் கொண்டுள்ளது. இவற்றின் உடல் சிகப்பு நிறத்துடன், வால்பகுதி நீட்டமாகவும் காணப்படுகிறது. இவற்றின் கண்களைச்சுற்றி சிவப்பு வண்ணம் பூசியதுபோல் தோல் தோர்த்திக் காணப்படுகிறது. இவற்றில் ஆண், பெண் இரண்டிற்குமே இவற்றின் கால்பகுதியில் ஆணி போன்ற அமைப்புடன் கூர்மையான முளை காணப்படுகிறது.
# சுண்டங்கோழி

## வகைபாடு

இதில் மூன்று கிளையினங்கள் அங்கீகரிக்கப்பட்டுள்ளன:
- *G. s. spadicea* (Gmelin, JF, 1789) – மேற்கு நேபாளம் மற்றும் வடக்கு, நடு இந்தியா
- *G. s. caurina* பிளான்ஃபோர்ட், 1898 – தெற்கு இராசத்தான் (மேற்கு இந்தியா)
- திருவாங்கூர் சுண்டங்கோழி (*G. s. stewarti*) பேங்கர், இசிஎஸ், 1919 – நடு, தென் கேரளம் (தென்னிந்தியா)
# சுண்டங்கோழி

## விளக்கம்

இது கௌதாரியை விட சற்று பெரியது ஆகும். நன்கு வளர்ந்த வீட்டுக் கோழியில் முக்கால் பங்கு இருக்கும். சுமார் 36 செ.மீ. நீளம் இருக்கும். இதன் அலகு இளஞ்சிவப்பு நிறமாக இருக்கும். விழிபடலம் பழுப்பு நிறத்தில் இருக்கும். கால்கள் பவளச் சிவப்பாக இருக்கும். தூவிகளற்ற முகத்தின் முன் பகுதியும் இளஞ்சிவப்பாக இருக்கும்.  
ஆண் பறவைகளின் உச்சந்தலை கரும்பழுப்பாக இருக்கும். முகமும் கழுத்தும் சற்று வெளிரான கரும்பழுப்பாக இருக்கும். உடலின் மேற்பகுதி கருஞ்சிவப்பு தோய்ந்த பழுப்பு நிறத்தில் இருக்கும். கறுப்பும் சிவப்புமான சிறு கோடுகள் உடல் முழுவதும் காணப்படும். சாம்பற் பழுப்பு நிற நெளி கோடுகள் இடையிடையே அழகாக காணப்படும். கால்களில் இரண்டு முதல் நான்கு வரையிலான முள் முளைகள் இருக்கும்.  
பெண் பறவைகளின் நெற்றி மணற் பழுப்பாகவும், உச்சியும் பின் கழுத்தும் கரும் பழுப்பாகவும் இருக்கும். உடலின் மேற் பகுதி கருஞ்சிவப்பு கலந்த மணல் நிறமாக இருக்கும். அதனிடையிடையே அழகான சிறு கருங்கோடுகள் காணப்படும். மோவாயும் தொண்டையும் வெண்மை நிறமாக இருக்கும். மார்பும் பக்கங்களும் மங்கிய கருஞ்சிவப்பு நிறமாக நல்ல கரும்புள்ளிகளுடன் காணப்படும். இதன் கால்களில் ஓரிரு முளைகள் காணலாம்.
# சுண்டங்கோழி

## பரவலும் வாழிடமும்

இந்த இனம் பெரும்பாலும் மலைப்பாங்கான புதர், வறண்ட மற்றும் ஈரமான இலையுதிர் காடுகளில் காணப்படுகிறது. இவை இந்தியா முழுவதும் கங்கைக்கு தெற்கே காணப்படுகின்றன. ஆக்கிரமிப்பு தாவரமான உண்ணிச்செடி உட்பட அடர்ந்த புதர்கள் உள்ள பகுதிகளை இவை விரும்புகிறன.
# சுண்டங்கோழி

## நடத்தை

எழுப்பப்பட்ட ஒலி]]
சுண்டங்கோழிகள் மூன்று முதல் ஐந்து வரையிலான சிறு கூட்டமாகப் புதற்களிடையே மறைந்து திரியும் இயல்புடையது. சுற்றி நடக்கும்போது, சில சமயங்களில் வாலை வீட்டுக் கோழிகளைப் போல செங்குத்தாக வைத்துக்கொள்ளும். இப்பறவை பகலில் அமைதியாக புதர்களுக்குள் மறைந்திருந்தாலும் காலை, மாலை சத்தமாக ஒலி கொடுக்கும் குணம் கொண்டுள்ளது. இவை விழுந்த விதைகள், பழங்கள், மெல்லுடலிகள், பூச்சிகள் போன்றவற்றை உண்கின்றன. இவற்றிற்கு மற்ற பறவையைப்போல் சிறகுகள் இருந்தாலும் குறைந்த தூரமே பறக்கும் சக்திகொண்டது. இதன் காரணமாக ஆண்டு முழுவதுமே ஒரே பிரதேசங்களில் மட்டுமே வாழுகிறது.  
வீட்டுக் கோழி முட்டையிட்டவுடன் கத்துவதுபோல 'கொக் கொக் கொக்' என கத்தும். மழைக்காலத்திற்கு முன்னர் சனவரி முதல் சூன் மாதத்திற்குள் இனப்பெருக்கம் செய்கிறது. மூங்கில் புதர்களிடையே தரையில் சிறு குழியில் காய்ந்த புல்லைக் கொண்டு மெத்தென்று ஆக்கி மூன்று முதல் ஐந்து முட்டைகள் வரை இடுகிறது. ஆண் பறவை இனப்பெருக்கத்திற்கு மட்டுமே உடனிருக்கும். பெண் பறவை மட்டுமே அடைகாத்து குஞ்சுகளை வளர்க்கிறது.
# வர்ணச் சுண்டங்கோழி

**வர்ணச் சுண்டங்கோழி** (*Painted Spurfowl*), பாறைப்பகுதிகளிலும் சமதள நிலப்பகுதிகளிலும் காணப்படும் ஒரு பறவையாகும். இதன் குடும்ப பெயர் பெசென்சு (pheasant) என்பதாகும். இவை தீபகற்ப இந்தியாவில் பாறை மலைகள் மற்றும் புதர்க்காடுகளில் காணப்படுகிறது. இவற்றின் ஆண் இனம் பல நிறத்துடன் பிரகாச வெள்ளை நிறம் கொண்டு காணப்படுகிறது. இப்பறவையில் ஆண் பறவையின் கால்பகுதியில் நான்கு குதிமுட்களும் பெண் பறவையின் கால்பகுதியில் ஒன்று அல்லது இரண்டு குதிட்களும் கொண்டு காணப்படுகிறது. இப்பறவைகள் சுண்டங்கோழிகளைப் போலல்லாமல் பாறைகள் மற்றும் புதர்க்காடுகளின் வாழ்விடங்களில் முக்கியமாகக் காணப்படுகின்றன. புதர்களுக்கடியில் இரண்டு அல்லது அதற்கும் மேலும் கூட்டமாக காணப்படுகிறது.
# வர்ணச் சுண்டங்கோழி

## விளக்கம்

வர்ணச் சுண்டங்கோழிகள் கௌதாரியின் அளவு இருக்கும். இவற்றின் அலகு கறுப்பு நிறத்திலும், விழிப்படலம் செம்மை கலந்த பழுப்பு நிறத்தில் இருக்கும். கால்கள் கொம்பு நிறமான பழுப்பு நிறத்தில் இருக்கும். சாம்பல் நிறத்தில் உடல் கொண்டிருந்தாலும் பல வர்ணம் கொண்டதாக காணப்படுகிறது. இவற்றின் வால்பகுதி சில நேரங்களில் மேல் நோக்கி காணப்படுகிறது.  
ஆண்பறவையின் நெற்றியும், உச்சந்தலையும் கரும் பச்சை நிறங்கலந்து கருப்பாக வெண்மை நிறத்திலான சிறு புள்ளிகள் நிறைந்து காணப்படும். தலைப் பக்கங்களிலும் கழுத்திலும் கறுப்பு நிறத்திற்கிடையே பெரிய வெள்ளைப் புள்ளிகளைக் காண இயலும். உடலின் மேற்பகுதி செம்பழுப்பாக இருக்கும். கறுப்பு கரையோடு கூடிய கண் போன்ற வெண்புள்ளிகள் அந்த செம்பழுபினிடையே அழகாக இருக்கும். வால் பசுமை கலந்த கறுப்பாக இருக்கும். முதுகின் பின் பகுதியில் புள்ளிகள் காணப்படுவதில்லை.  
பெண் பறவைகளின் தலை செம்பழுப்பாகவும், உடலின் மேற்பகுதி ஆலிவ் சிறம் கலந்த கரும்பழுப்பாக இருக்கும். தொண்டை, கண்ணம் ஆகியன மங்கிய மஞ்சள் நிறமாக இருக்கும். இடையிடையே செம்பழுப்பு புள்ளிகள் காணப்படும். மார்பும் வயிறும் ஆலிவ் நிறம் தோய்ந்த பழுப்பு நிறத்தில் இருக்கும்.
# வர்ணச் சுண்டங்கோழி

## பரவலும் வாழிடமும்

வர்ணச் சுண்டங்கோழிகள் இந்தியாவில் இராசத்தான் மாநிலத்தின் ஆரவல்லி மலைத்தொடரின் சில பகுதிகளிலும், மத்தியப் பிரதேசத்தில் அமைந்துள்ள மலைப்பகுதியான பச்மர்கி (Pachmarhi) மற்றும் தென்னிந்தியாவின் பாறை மலைகள் மற்றும் வறண்ட காடுகளிலும் காணப்படுகிறது. ஆந்திரப்பிரதேசத்தில், கிழக்குத் தொடர்ச்சி மலையில் உள்ள நல்லமலா பகுதியிலும் இவை பதிவு செய்யப்பட்டுள்ளன. தென்னிந்தியாவின் சில பகுதிகளில், இவை பாறை மலைகளில் புதர்ச் சரிவுகளுடன் காணப்படுகின்றன.
# வர்ணச் சுண்டங்கோழி

## நடத்தையும் சூழலியலும்

வர்ணச் சுண்டங்கோழிகள் ஜோடிகளாக அல்லது 6 பறவைகள் வரையிலான சிறிய கூட்டமாகவே காணப்படுகின்றன. இவை தரையிலேயே இருக்கும், அரிதாகவே பறக்கும். இவை விதைகள், முளைகள், இலந்தை, லாண்டானா, அத்தி போன்ற பழங்கள், புழு பூச்சிகள் போன்றவற்றை உண்கின்றன. மேலும் இவை அதிகாலையில் நீர் நிலைகளுக்குச் செல்கின்றன. இனப்பெருக்க காலம் சனவரி முதல் சூன் வரை (முக்கியமாக பிப்ரவரி, ஆனால் ஆகத்து மாதத்தில், மழைக்குப் பிறகு, இராசத்தானின் சில பகுதிகளில் குஞ்சுகள் காணப்படுகின்றன). இவை கூடுகளை பாறாங்கல் அடியில் அல்லது மூங்கில் புதர்களிடையே தரையில் குழியில் புல்லால் மெத்தென ஆக்கி மூன்று முதல் நான்குவரை அரிதாக ஐந்து முட்டைகளை இடும். முட்டைகள் இலேசான வெளிர் நிறத்தில் இருக்கும். பெண் மட்டுமே அடைகாக்கும், ஆனால் பெற்றோர்கள் இருவரும் குஞ்சுகளை கவனித்துக்கொள்கிறன. வேட்டையாடிகளிடமிருந்து குஞ்சுகளைக் காக்க இவை கவனச்சிதறல் செயல்களைச் செய்கின்றன.
# யுபிக் மக்கள்

தந்தத்தை தூக்கி பிடிக்கும் சைபீரியன் யுபிக் பெண்]]  
**யுபிக் மக்கள்** (Yupik) வட துருவப்பகுதியில், ஐக்கிய அமெரிக்காவின் அலாஸ்கா பகுதியின் மேற்கிலும், தென்மேற்கிலும், தென்மத்தியிலும் மற்றும் ருசியாவின் தூரக் கிழக்கின் சைபீரியா பகுதிகளில் வாழும் ஒரு பண்டைய பழங்குடி இனக்குழுவினர் ஆவார். இவர்களை மேற்கு எஸ்கிமோக்கள் என்றும் அழைப்பர். யுபிக் மக்கள், எஸ்கிமோ மற்றும் இனுவிட்டு மக்களுடன் தொடர்புடையவர்கள்.
# யுபிக் மக்கள்

## மக்கள் தொகையியல்

ஐக்கிய அமெரிக்காவின் 2001ஆம் ஆண்டு மக்கள் தொகை கணக்கெடுப்பின் படி, அமெரிக்க யுபிக் மக்கள் தொகை 24,000 எனக் கணக்கிடப்பட்டுள்ளது. ருசியாவின் சைபீரியப் பகுதியின் யுபிக் மக்கள் தொகை 1,700 ஆக கணக்கிடப்பட்டுள்ளது. யுபிக் மக்கள் யுபிக் மொழி, ஆங்கிலம் மற்றும் ருசிய மொழி பேசுகின்றனர்.
# யுபிக் மக்கள்

## பண்பாடு

கோடைக்காலத்திலும், வசந்த காலத்திலும் வட துருவப் பகுதிகளில் கடல் சிங்கம் மற்றும் சாலமன் மீன்களை வேட்டையாடி உண்ணும் யுபிக் மக்கள், குளிர் காலத்தில் ஆண்களும், பெண்களும் கூட்டமாக தனித்தனி குடியிருப்புகளில் வாழ்கின்றனர்.  
குளிர்காலத்தில் சிறுவர்களுக்கு வேட்டைப் பயிற்சி, வேட்டை கருவிகளை கையாளுதல் வலை பின்னுதல், தோலாடை தயாரித்தல் போன்ற பயிற்சிகளும்; சிறுமிகளுக்கும் சமைத்தல், வலைபின்னுதல், தைத்தல் போன்ற பயிற்சிகள் வழங்கப்படுகிறது.  
மேலும் குளிர்காலத்தில் முகமூடி அணிந்து நடனம் ஆடுதல், கதை சொல்லுதல் மற்றும் தங்களுக்கான பண்டிகைகள் மற்றும் விழாக்கள் எடுக்கின்றனர்.
# யுபிக் மக்கள்

## இதனையும் காண்க

- எஸ்கிமோ
- இனுவிட்டு
# திருவுடையான்

**திருவுடையான்** என்பவர் தமிழ்நாடு முற்போக்கு எழுத்தாளர் சங்கத்தின் திருநெல்வேலி மாவட்டச் செயலராகவும், பொதுவுடமைக் கட்சியின் கொள்கை விளக்கப் பாடகராகவும் இருந்தவர். இவர் சில திரைப்படங்களுக்கும் பாடல்கள் பாடியுள்ளார்.
# திருவுடையான்

## வாழ்க்கை

இவர் திருநெல்வேலி மாவட்டம், சங்கரன்கோவிலைச் சேர்ந்தவர். இவரின் தந்தை பெயர் பழனிச்சாமி. வறுமை காரணமாக எட்டாம் வகுப்போடு படிப்பை பாதியில் நிறுத்தி தன் தந்தையுடன் நெசவுத் தொழிலில் ஈடுபட்டுவந்தார். திருவுடையானுக்கு சங்கர ஆவுடையம்மாள் என்ற மனைவியும் இரு மகள்களும், ஒரு மகன் உள்ளனர். விசைத்தறி தொழிலாளியாக இருந்த திருவுடையான் ஓவியக்கலை மீது ஆர்வம் கொண்டதால். ஆரம்பத்தில் விளம்பர தட்டிகளில் எழுதிவந்தார்.
# திருவுடையான்

## பாடகராக

பொதுவுடமை இயக்கத்தால் ஈர்க்கப்பட்டு, அதில் இணைந்து பணியாற்றியபோது தொழிலாளர்களைப் பற்றிய கிராமியப் பாடல்களை எழுதி, தானே இசையமைத்து பாடத் தொடங்கினார். திருநெல்வேலி ம.தி.தா. இந்து மேல்நிலைப் பள்ளி மைதானத்தில் 1993 இல் முதன்முதலாக, கலை இரவு மேடையில் பாடத் தொடங்கினார். விரைவில் தமிழ்நாட்டின் பல பகுதிகளிலும் அவரது குரல் ஒலிக்கத் தொடங்கியது. பெரும்பாலான பொதுவுடமைக் கட்சி மாநாட்டு, கட்சி நிகழ்ச்சிகளில் இவரது பாடலுடன் விழா தொடங்கும். இவ்வாறு சமூகம் மீதும், பொதுவுடமை இயக்கம் மீதும் ஆர்வம் கொண்டு பல்வேறு பாடல்களைப் பாடியுள்ளார். காசி ஆனந்தன், ஏகாதசி, நவகவி, ரமணன் போன்றவர்கள் எழுதிய பாடல்களை முழுமையாக உள்வாங்கி, உணர்வுடன் பாடுவார். தானே மிருதங்கம், தபேலா போன்ற இசைக்கருவிகளை இசைத்து கிராமியப் பாடல்களை பாடிவந்தார்.
# திருவுடையான்

## பாடகராக

### திரைப்படங்களில்

இவர் திரைப்படங்களிலும் பாடியுள்ளார். விருமாண்டி, மத யானைக் கூட்டம், மயில், களவாடிய பொழுதுகள் போன்ற திரைப்படங்களில் பாடியுள்ளார்.
# திருவுடையான்

## இறப்பு

2016 ஆகத்து 28 இரவு சேலத்தில் இருந்து மகிழுந்தில் ஊர் திரும்பிக்கொண்டிருந்தபோது நிகழ்ந்த நேர்ச்சியின் காரணமாக உயிரிழந்தார்.
# ஆல்ஃபா-புரொப்பியோலாக்டோன்

**α-புரொப்பியோலாக்டோன்** *(α-Propiolactone)* என்பது (C<sub>3</sub>H<sub>4</sub>O<sub>2</sub>) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் 2-மெத்தில்- α-லாக்டோன் என்ற பெயராலும் அழைக்கப்படுகிறது. இலாக்டோன் குடும்பத்தில் இச்சேர்மம் ஒரு மூன்று வளைய உறுப்பினராகும். 2-புரோமோ புரொப்பியோனேட்டு எதிர்மின் அயனியிலிருந்து α- புரொப்பியோலாக்டோனைப் பெற முடியும் . வாயு நிலையில் 2-குளோரோபுரொப்பியோனிக் அமிலம் சிதைவடையும் போது இடைநிலை விளைபொருளாக இது கிடைக்கிறது
# ஆக்சாலிக் நீரிலி

**ஆக்சாலிக் நீரிலி அல்லது ஈத்தேன்டையாயிக் நீரிலி** (Oxalic anhydride) என்பது C<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கருத்தியலான வேதிச் சேர்மமாகும். ஆக்சாலிக் அமிலத்தினுடைய நீரிலி அல்லது எத்திலீன் ஆக்சைடினுடைய இரு மடங்கு கீட்டோன் என்று இச்சேர்மம் கருதப்படுகிறது. மேலும் இச்சேர்மத்தை கார்பனுடைய ஆக்சைடு என்ற பொருளில் ஆக்சோ கார்பன் என்றும் கருதலாம்.  
2009 ஆம் ஆண்டு தரவுகளின்படி அதுவரை ஆக்சாலிக் நீரிலி என்ற சேர்மம் கண்டறியப்படவில்லை. எனினும், 1998 ஆம் ஆண்டில் பி. சிடாராசோலினியும் பிறரும் ஈராக்சேன் நாற்கீட்டோனை (C4O6) தொகுத்தல் முறையில் தயாரித்துத் தெரிவித்தனர். இச்சேர்மத்தை ஆக்சாலிக் நீரிலியின் வளைய இருபடியாகப் பார்க்க முடியும் . சில ஆக்சலேட்டுகளின் வெப்பச் சிதைவின் போதும், ஆக்சாலில்குளோரைடின் வேதியொளிர்வு வினைகளின் போதும் கண நேரத்தில் தோன்றி மறையும் ஒரு இடைநிலை விளைபொருளே ஆக்சாலிக் நீரிலி என்பதை உய்த்துணரவியலும்.
# பிராண்டில் எண்

**பிராண்டில் எண்** (Prandtl Number - Pr) அல்லது **பிராண்டில் இனம்** (Prandtl Group) என்பது ஒரு பரிமாணமற்ற எண்ணாகும். இவ்வெண் செருமானிய இயற்பியலாளராக லுட்விக் பிராண்டில் என்பவரின் பெயரால் வழங்கப்படுகிறது. பொதுவாக, உந்த விரவல் திறனுக்கும் (Momentum Diffusivity) வெப்ப விரவல் திறனுக்குமான (Thermal Diffusivity) விகிதமாக இவ்வெண் வரையறுக்கப்படுகிறது. அதாவது, பிராண்டில் எண் கீழ்க்காணும் விதத்தில் கணக்கிடப்படும்:  
: <math>\mathrm{Pr} = \frac{\nu}{\alpha} = \frac{\mbox{Viscous Diffusion Rate}}{\mbox{Thermal Diffusion Rate}} = \frac{\mu / \rho}{k / c_p \rho} = \frac{c_p \mu}{k}</math>  
இங்கு:
- <math>\nu</math> : momentum diffusivity (இயக்கவியல் பிசுக்குமை), <math>\nu = \mu/\rho</math>, (SI units: m<sup>2</sup>/s)
- <math>\alpha</math> : வெப்ப விரவல் திறன், <math>\alpha = k/(\rho c_p)</math>, (SI units: m<sup>2</sup>/s)
- <math>\mu</math> : துனைமப் பிசுக்குமை, (SI units: Pa s = N s/m<sup>2</sup>)
- <math>k</math> : வெப்பக் கடத்துத்திறன், (SI units: W/m-K)
- <math>c_p</math> : வெப்பக் கொண்மை, (SI units: J/kg-K)
- <math>\rho</math> : அடர்த்தி, (SI units: kg/m<sup>3</sup>).
# பிராண்டில் எண்

## உசாத்துணைகள்

-
# மாஃபா பாண்டியராஜன்

**மாஃபா பாண்டியராஜன்** என்பவர் ஒரு தமிழ்நாட்டு பாரதீய ஜனதா கட்சியின் முன்னாள் அரசியல்வாதி ஆவார். இவர் தமிழ்நாட்டு அமைச்சரவையில் ஆகத்து 30, 2016 முதல் 06 மே 2021 வரை பள்ளிக்கல்வி, இளைஞர் நலன் மற்றும் விளையாட்டுத் துறை அமைச்சராக செயல்பட்டார்.
# மாஃபா பாண்டியராஜன்

## அரசியல் வாழ்க்கை

இவர் முதலில் பாரதிய ஜனதா கட்சியில் இருந்து தன் அரசியல் வாழ்வைத் துவக்கினார். பின்னர் தேமுதிக வில் இணைந்து 2009 ஆண்டு நடந்த மக்களவைத் தேர்தலில் விருதுநகர் மக்களவைத் தொகுதியில் போட்டியிட்டு தோல்வி அடைந்தார். 2011 ஆம் ஆண்டு நடந்த தமிழக சட்டமன்றத் தேர்தலில் விருதுநகர் சட்டமன்றத் தொகுதியில் வெற்றி பெற்று முதல்முறையாக சட்டமன்ற உறுப்பினர் ஆனார். பின்னர் சில ஆண்டுகளில் தேமுதிக தலைமைமீது அதிருப்தியுற்று, முதல்வர் ஜெயலலிதாவை சந்தித்து ஆதரவு தெரிவித்து, பேரவையில் தேமுதிக அதிருப்தி உறுப்பினராக செயற்பட்டார். 2016 ஆண்டு சட்டப்பேரவைத் தேர்தலுக்கு முன்பாக அதிமுகவில் இணைந்து, ஆவடி சட்டமன்றத் தொகுதியில் போட்டியிட்டு வெற்றி பெற்றார். 2016 ஆகத்து 30 அன்று தமிழக அமைச்சரவையில் அமைச்சராக சேர்க்கப்பட்டார். அ.தி.மு.க வில் உள்கட்சி பிரச்சனை ஏற்பட்டபோது இவர் ஓ. பன்னீர்செல்வம் தலைமையலான புரட்சித் தலைவி அம்மா அணியில் இணைந்து செயல்பட்ட காரணத்தால் சசிகலாவால் கட்சியில் இருந்து நீக்கப்பட்டதாக அறிவிக்கப்பட்டார். இதனால் 2017 பெப்ரவரி 16 அன்று எடப்பாடி கே. பழனிச்சாமி தலைமையில் அமைந்த புதிய அமைச்சரவையில் பாண்டியராஜன் சேர்க்கப்படவில்லை.
# மாஃபா பாண்டியராஜன்

## இரண்டாம் முறையாக அமைச்சர்

அதிமுகவின் எடப்பாடி பழனிச்சாமி அணியும் ஓ பன்னீர் செல்வம் அணியும் 2017 ஆகத்து 21 இல் இணைந்ததை அடுத்து ஏற்பட்ட ஒப்பந்தத்தின்படி அமைச்சரவையில் மாற்றம் செய்யப்பட்டது அதன்படி மாஃபா பாண்டியராஜன் மீண்டும் அமைச்சரவையில் சேர்த்துக் கொள்ளப்பட்டு அவருக்கு தமிழ் வளர்ச்சித் துறை ஒதுக்கப்பட்டது.
# திரள் மேகம்

**குவி மேகம்** அல்லது **திரள் மேகம்** (*cumulus cloud*) என்பது பூமியின் மேல் பகுதியிலிருந்து 400 கிலோ மீற்றர்கள் முதல் 1000 கிலோ மீற்றர்கள் உயரத்தில் குவியல் குவியலாக காணப்படும் மேகக்கூட்டம் ஆகும். லத்தீன் மொழி வார்த்தையான *குமுலோஸ்* என்பதற்கு குவியல் என்று பொருள் கொள்ளப்படுகிறது. இம்மேகத்தின் அருகில் விமானங்கள் செல்லும்போது வேகமாக மேல்நோக்கி உந்தப்படுகிறது, பின்னர் கீழ்நோக்கி தள்ளப்பட்டு விமானத்தை நிலைகுலையச் செய்கிறது.
# திரள் மேகம்

## மேலும் பார்க்க

- மேகங்களின் வகைகள்
# அங்கித் சர்மா

**அங்கித் சர்மா** (*Ankit Sharma*) இந்தியாவைச் சேர்ந்த ஒரு நீளந்தாண்டும் வீர்ராவார். 1992 ஆம் ஆண்டு சூலை மாதம் 20 ஆம் தேதி பிறந்தார். கசக்கித்தான் நாட்டின் அல்மாத்தியில் நடைபெற்ற ஆடவர் தடகளப் போட்டியில் சர்மா 8.19 மீ தொலைவை தாண்டியுள்ளார்.  
உத்தரபிரதேசத்தில் உள்ள பினாகட்டில் ஆசிரியர் அர்நாத் சர்மா மற்றும் மித்லேசு சர்மா ஆகியோரின் இளைய பிள்ளையாக சர்மா பிறந்தார். குடும்பம் முதலில் மத்தியப் பிரதேசம், மொரேனா மாவட்டத்தைச் சேர்ந்தது. மேலும் சர்மா பிறப்பதற்கு பல ஆண்டுகளுக்கு முன்பு பினாகட்டுக்கு குடிபெயர்ந்தனர். போபாலில் வணிகத்தில் பட்டம் பெறுவதற்கு முன்பு மொரேனாவில் தனது ஆரம்பப் பள்ளிப் படிப்பை மேற்கொண்டார். அண்ணன் பிரவேசு சர்மாவும் ஒரு தடகள வீரர் ஆவார்.
# இயிசுனா மேத்தியூ

**இயிசுனா மேத்தியூ** *(Jisna Mathew)* என்பவர் இந்திய ஓட்டப்பந்தய வீராங்கனையாவார். 1999 ஆம் ஆண்டு சனவரி மாதம் 07 ஆம் தேதியன்று இவர் பிறந்தார். கேரள மாநிலத்தில் வசித்து வருகிறார். 400 மீட்டர் ஓட்டப்பந்தயத்தில் கலந்து கொண்டு விளையாடுகிறார்.
# இயிசுனா மேத்தியூ

## தொழில்

கேரளாவின் கண்ணூர் மாவட்டத்தில் உள்ள அலகோட்டில் பிறந்த இயிசுனா மேத்யூ, 2011 ஆம் ஆண்டு உசா தடகளப் பள்ளியில் சேர்க்கப்பட்டார்.  
2015ஆம் ஆண்டு நடைபெற்ற பொதுநலவாய இளைஞர் விளையாட்டுப் போட்டிகளிலும், ஆசிய இளைஞர் தடகள வெற்றியாளர் போட்டிகளிலும் 400 மீட்டர் ஓட்டப்பந்தயத்தில் வெள்ளிப் பதக்கம் வென்றார்.  
2016ஆம் ஆண்டு நடைபெற்ற கோடைகால ஒலிம்பிக்கில் இந்திய மகளிர் 4 × 400 மீட்டர் தொடரோட்ட அணியில் இவர் ஒரு பகுதியாக இருந்தார்.  
2016 ஆசிய இளையோர் தடகள வெற்றியாளர் போட்டியில் 400 மீ மற்றும் 4 × 400 மீட்டர் தொடர் ஓட்டத்தில் இவர் வென்றார். 2018 ஆசிய இளையோர் தடகள வெற்றியாளர் போட்டியில் இவர் மூன்று பதக்கங்களை வென்றார்: 400 மீ ஓட்டத்தில் தங்கம், 4 × 400 மீ ஓட்டத்தில் வெள்ளி, மற்றும் 200 மீட்டர் ஓட்டத்தில் வெண்கலம். மேலும் இயிசுனா மேத்யூவின் 400 மீ போட்டி வெண்கலம் வெள்ளியாக மேம்படுத்தப்பட்டது.  
2019 உலக தடகள வெற்றியாளர் போட்டியில் கலப்பு 4 × 400 மீட்டர் தொடரோட்ட இறுதிப் போட்டியில் 7ஆவது இடத்தைப் பிடித்த இந்திய அணியில் இயிசுனா மேத்யூவும் இருந்தார்.
# ம. இரஞ்சித்

**இரஞ்சித் மகேசுவரி (Renjith Maheśwary)** அல்லது ம.இரஞ்சித் (பிறப்பு 30 ஜனவரி 1986) ஓர் இந்திய **முத்தாண்டல்** வீரர் ஆவார். இவர் கேரள மாநிலக் கோட்டயத்தைச் சேர்ந்தவர். 2006 ஆம் ஆண்டு நடைபெற்ற ஆசிய விளையாட்டுப் போட்டிகளில் நான்காவது இடத்தைப் பிடித்தார். 2007 ஆம் ஆண்டு நடைபெற்ற போட்டியில் ஆசிய வெற்றியாளர் ஆனார்.
# விகாசு கவுடா

**விகாசு கவுடா** (*Vikas Gowda*) (பிறப்பு 5 சூலை 1983) ஓர் இந்திய வட்டெறிதல் வீரரும் குண்டு எறிதல் வீரரும் ஆவார். இவர் மைசூரில் பிறந்து அமெரிக்காவில் மேரிலாந்தில் வளர்ந்தவர். இவரது தந்தையார் சிவே கவுடா இந்திய ஒலிம்பிக் தடகளக் குழுவிற்கு 1988 ஆம் ஆண்டில் பயிற்சியாளராக இருந்தார். 2017 ஆம் ஆண்டில் விகாசு கவுடாவிற்கு பத்மசிறீ விருது வழங்கப்பட்டது.  
இவர் சேப்பல் இல்லில் உள்ள வடக்கு கரோலைனா பல்கலைக்கழகத்தின் முன்னாள் மாணவர் ஆவார். 2006 ஆம் ஆண்டில் அமெரிக்காவில் நடைபெற்ற தேசிய கல்லூரி தடகள சங்கம் நடத்திய தடகளப் போட்டியில் வட்டெறிதல் போட்டியில் இவர் தேசிய வாகையாளர் ஆவார்.
# பாவாடைராயன்

**பாவாடைராயன்** தமிழ் மக்களின் காவல் தெய்வங்களில் முக்கியமான ஆண் காவல் தெய்வம் ஆகும். தமிழகக் கிராமப்புறங்களில் மிகவும் கொண்டாடப்படும் தெய்வங்களில் குறிப்பிடத்தக்கவர். பார்வதியின் அவதாரமான அங்காளபரமேஸ்வரியின் மகனாக போற்றப்படும் தெய்வமும் இவராகும். தமிழ் நாட்டில் உள்ள பெரும்பாலான அங்காளபரமேஸ்வரி ஆலயங்களில் அன்னையின் மடியில் அமர்ந்திருக்கும் சிறப்பு பெற்ற காவல் தெய்வம் பாவாடைராயன் மட்டுமே.
# பாவாடைராயன்

## தொன்ம வரலாறு

### சிவனின் பரதேசி வாழ்க்கை

புராண காலத்தில் உலகை ஆளும் சக்தி தேவி, பார்வதியாக அவதாரம் எடுத்தார். அப்போது சிவபெருமானைப் போலவே படைப்பு கடவுளான பிரம்மனுக்கும் ஐந்து தலைகள் இருந்தன. அதனால் குழம்பிய பார்வதி தேவி, தமது கணவர் சிவபெருமான் என்று நினைத்து பிரம்மனின் பாதங்களில் விழுந்து வணங்கினாள். பின்னர், உண்மையை அறிந்து வருந்திய பார்வதி, பிரம்மனுக்கும் ஐந்து தலைகள் இருப்பதனால் தானே இந்த குழப்பம் என்று எண்ணி, சிவனை வணங்கி, பிரம்மனின் ஐந்தாவது தலையை துண்டித்து விடுமாறு வேண்டினாள். அதை ஏற்று சிவனும் பிரம்மனின் ஒரு தலையைக் கொய்துவிட்டார். பிரம்மன், ஒரு பிராமணன் என்பதால் சிவனுக்கு பிரம்மஹத்தி தோஷம் ஏற்பட்டுவிட்டது. மேலும், நான்கு தலையுடன் இருந்த பிரம்மன், தன்னுடைய ஐந்தாவது தலை சிவனின் கைகளிலே ஒட்டி கொள்ளட்டும் என்றும், பரதேசி கோலத்தில் ஊர் ஊராக திரிந்து பிச்சை எடுத்து உண்ண வேண்டும் என்றும் சாபம் அளித்தார். அந்த சாபத்தினால், சிவன் பரதேசி கோலத்தில் ஊர் ஊராக சுற்றி திரிந்து பிச்சை எடுத்து உண்டார். எனினும், அவருக்கு கிடைக்கும் பிச்சை உணவில் பாதியை, அவர் கையில் ஒட்டி இருந்த பிரம்மனின் தலையான கபாலம் உட்கொண்டுவிடும். இதனால் சிவன் கடும் பசியுடனும், கையில் ஒட்டி கொண்ட கபாலத்துடனும் ஊர் ஊராக சுடுகாடு முழுவதும் அலைந்து திரிந்து சாம்பலில் படுத்து உறங்கினார்.
# பாவாடைராயன்

## தொன்ம வரலாறு

### பாவாடைராயன் தோற்றம்

அந்த கால கட்டத்தில், கல்விக்காடு என்ற தலத்தின் தலைவனாக இருந்தவன் பெத்தாண்டவன். பல இடங்களுக்கும் சென்று கொள்ளை அடித்து, குடிகளைச் சாய்த்து, அதன் மூலம் கிடைக்கும் பொருட்களை, தமது குடிமக்களுக்கு வழங்கி ஆட்சி புரிந்து வந்தான். எல்லாச் செல்வங்களையும் பெற்றிருந்த பெத்தாண்டவனுக்கு, தமது குலம் தழைக்க ஒரு குழந்தை இல்லையே என்ற ஏக்கம் நீண்ட காலமாக இருந்து வந்தது. ஆகவே, அவனும் அவனது மனைவி பெத்தாண்டச்சியும், தங்களுக்குக் குழந்தை வேண்டி தினமும் சிவனைப் வணங்கி வந்தனர். அப்போது ஒரு நாள், பரதேசி கோலத்தில் திரிந்து கொண்டிருந்த சிவன், அவர்கள் வீட்டு வாசலில் நின்று பிச்சை வேண்டினார். வந்திருப்பவர் சிவன் என்று பெத்தாண்டச்சிக்கு தெரியவில்லை. ஆனாலும் பரதேசி வடிவத்தில் இருந்த சாமியார் முகத்தில் இருந்த சிவ களையைக் கண்டாள். உடனே தங்கள் குலம் தழைக்கக் குழந்தைப் பேறு வேண்டுமென அவரிடம் வேண்டினாள். அந்த வேண்டுதலுக்கு செவி சாய்த்து, விபூதியை வழங்கிய சிவன், அதை உண்டால் அவர்கள் குலம் தழைக்க ஒரு புத்திரன் பிறப்பான், அவனால் வம்சம் புகழ் அடையும், அவனும் உலகப்புகழ் பெற்றவனாக விளங்குவான் என்றும் ஆசீர்வதித்து சென்றார்.  
சிவனின் வாக்குப்படி, சிறிது காலம் கழித்து பெத்தாண்டவன் - பெத்தாண்டச்சி தம்பதிக்கு அழகும், களையும் நிறைந்த ஆண் புத்திரன் ஒருவன் பிறந்தான். அவனுக்கு தங்கள் ஊரை காப்பவன் என்று பொருள்படும், "கல்விகாத்தான்" என்ற பெயரிட்டு வளர்த்து வந்தனர்.  
அவனுடைய ஐந்தாவது வயதில், அவனுக்கு கல்வி, கலை, வீர விளையாட்டுகளுக்கான பயிற்சிகள் அனைத்தும் அளிக்கப்பட்டது. அவன், அவை அனைத்திலும் ஆர்வத்துடன் கற்று தேர்ந்தான். அவனுக்கு குறிப்பிட்ட வயது வந்தவுடன், தந்தை பெத்தாண்டவன் மக்களைக் காப்பதற்காக, குலத்தொழிலை ஏற்றுகொள்ளப் பணித்தான். ஆனால், கொள்ளை அடிப்பது, குடிகளை சாய்ப்பது, உயிர்களை கொல்வது போன்ற பழி நேரும் தொழில்களை செய்வதற்கு கல்விகாத்தானுக்கு மனமில்லை. தந்தையை எதிர்த்துப்பேச முடியாமலும், அவருடைய ஆத்திரத்திற்கு ஈடு கொடுக்க முடியாமலும் அங்கிருந்து தப்பித்துக் கால் போனபோக்கில் ஓடினான்.
# பாவாடைராயன்

## தொன்ம வரலாறு

### அங்காளியின் ஆணை

ஓடினவன் அடர்ந்த வனப்பகுதிக்குள் வந்தான். அமாவாசை இரவு என்பதால் சூழ்ந்திருந்த இருட்டாலும், காட்டு மிருகங்கள் எழுப்பிய சத்தத்தாலும் பயந்து தவித்த பொழுது, கண்ணை பறிக்கும் சோதி ஒன்றைக் கண்டான். கொள்ளிவாய் பிசாசாக இருக்குமோ என அவன் அஞ்சிய பொழுது ஒரு பெண் குரல், ”மகனே! அஞ்சாதே! நான் தான் ஆதி சக்தியான அங்காளபரமேஸ்வரி! உனக்கு நான் துணை புரிவேன்” என்றொலித்தது. மேலும் அக்குரல் இரவு முடிவதற்குள், தனக்கு (அங்காள பரமேசுவரி) ஒரு ஆலயம் எழுப்பி கும்பாபிஷேகம் நடத்தவும் அவனைப் பணித்தது. அன்னையின் ஆசியுடன் அந்த வேண்டுதலை கல்விகாத்தான் நிறைவேற்றி எழுப்பிய ஆலயமே மேல்மலையனூர் அங்காளபரமேஸ்வரி ஆலயமாக விளங்குகிறது.
# பாவாடைராயன்

## தொன்ம வரலாறு

### மேல்மலையனூர் அங்காளபரமேஸ்வரி ஆலயம்

இதனால் உள்ளம் மகிழ்ந்த அன்னை அங்காளபரமேஸ்வரி, அவனிடம் மேலும் ஒரு சோதனை வைத்தாள். அதையும் ஏற்ற கல்விகாத்தான் தன்னுடைய குடலையும் உள்நாக்கையும் பிடுங்கி அன்னை தனது கரத்தால் தொட்டு வைத்த பாவாடையில் சமர்ப்பித்தான். அம்மன் அவனைத் தனது மகனாக ஏற்றுத் தூக்கி முத்தமிட, அவனுக்கு அம்மனின் ஆங்கார சக்தி உடல் முழுவதும் பரவி தெய்வ அம்சம் கிடைக்க பெற்றான். அம்மன் அவனுக்கு பாவாடைராயான் என்றும் பெயர் சூட்டினாள்.
# பாவாடைராயன்

## தொன்ம வரலாறு

### குலதெய்வமான பாவாடைராயன்

அங்காளபரமேஸ்வரி தனது கோயில்களில் எல்லாம் பாவாடைராயனுக்கும் சன்னதி இருக்கும், பக்தர்கள் ஆடு, கோழி, பன்றி போன்றவற்றை பலியிட்டு வழிபடுவார்கள், அவன் பாமர மக்கள் பலருக்குக் குலதெய்வமாக விளங்குவான் என்று பாவாடைராயனுக்கு வரம் அளித்தாள். மேல்மலையனூர் அங்காளபரமேஸ்வரி ஆலயத்தின் உள் பிரகாரத்தில் அம்மனுக்கு அருகிலேயே அமர்ந்து பாவாடைராயன் பக்தர்களுக்கு அருள்தருகிறார். மேலும், கோயிலுக்கு வெளியே அம்மனுக்கு எதிரே தமது மனைவியரான முத்துநாச்சியார் மற்றும் அரியநாச்சியாருடன் காவல் புரிகிறார்.
# பாவாடைராயன்

## தொன்ம வரலாறு

### பருதேசியப்பரும் பாவாடைராயரும்

பாவாடைராயன் ஒருமுறை சிவனை சிறைவைத்தாக ஒரு கதையும் சொல்லப்படுகிறது. பரதேசி கோலத்தில் ஊர் ஊராக திரிந்த சிவன், ஒரு நாள் இரவு நேரத்தில் சிதம்பரத்தை அடுத்துள்ள வல்லம்படுகை என்ற ஊருக்கு வந்துள்ளார். அப்போது அங்கே காவல் செய்து கொண்டிருந்த பாவாடைராயன், சிவனை வேற்று நாட்டு உளவாளி என்று நினைத்து சிறையில் அடைத்து விடுகிறார். மறுநாள் காலையில், அவரை விசாரணை செய்வதற்காக பாவாடைராயன் வந்தார். சிறையில், தனது சுயரூபத்தில் இருந்த சிவனை கண்டு திகைத்து போன பாவாடைராயன், மனம் வருந்தி சிவனின் பாதம் பணிந்து மன்னிப்பு கோரினார். சிவனும் மன்னிப்பு அளித்தார். எனினும் மனம் வருந்திய பாவாடைராயனைக் கண்ட சிவன், அவன் மனம் நிம்மதி அடையும் வகையில், இந்தத் தலத்தில் தனக்கு காவல் தெய்வமாக இருக்கும் வரம் அளித்தார். அன்று முதல், அங்கு பருதேசியப்பராக சிவனும், அவருக்கு காவல் தெய்வமாக பாவாடைராயனும், வணங்குபவர்களுக்கு அருள்தருகின்றனர்.
# பாவாடைராயன்

## தொன்ம வரலாறு

### அற்புதங்கள்

இந்தியாவை ஆண்ட ஆங்கிலேயர்கள், 17-ம் நூற்றாண்டில் கடலூர் மாவட்டத்தில் ரயில் பாதை அமைக்க தொடங்கினர். அப்போது வல்லம்படுகை பருதேசியப்பர் பாவாடைராயர் சந்நிதியை இடித்து விட்டு அங்கே ரயில் பாதை அமைக்க திட்டமிடப்பட்டது. அதன்படி, கோயிலுக்கு முன்னர், சிறிது தூரம் வரை தண்டவாளங்கள் பதிக்கப்பட்டன. மறுநாள், கோயிலை இடிக்க முடிவு செய்து, அந்த இடத்தில் பதிப்பதற்காக தண்டவாளங்கள் கொண்டு வரப்பட்டன. அதற்கு மறுநாள், அங்கு போடப்பட்டிருந்த தண்டவாளங்கள் அனைத்தும் வேறு இடத்தில் தூக்கி வீசப்பட்டுகிடந்தன. அதை அறியாத அதிகாரிகள், மீண்டும் தூக்கி வீசப்பட்ட தண்டவாளங்களை அதே இடத்தில் கொண்டு வந்து போட்டனர். மறுபடியும், முன்பு போலவே தண்டவாளங்கள் பெயர்ந்து தூக்கி வீசப்பட்டுகிடந்தன. எனினும் மீண்டும் அந்த இடத்தில் தண்டவாளங்கல் பதிப்பதற்காக பள்ளம் தோண்ட ஆணை இட்ட ஆங்கிலேய பொறியாளரின் கண் பார்வை பறிபோனது. இதனால் அதிர்ச்சி அடைந்த ஆங்கிலேய அதிகாரிகள், கோயிலை இடிக்கும் திட்டத்தைக் கைவிட்டு, கோயிலுக்கு சற்றுத் தள்ளி ரயில் பாதை திட்டத்தை மாற்றி அமைத்தனர். மேலும், சிவனின் காவல் தெய்வமாக விளங்கிய பாவாடைராயனின் கோபமே இதற்கு காரணம் என்று அறிந்து கொண்ட அதிகாரிகள், அவரது கோபத்தைத் தணிக்கும் வகையில், அவரது வாகனமான வெள்ளைக் குதிரை சிலை ஒன்றை கோயிலில் அமைத்து பரிகாரம் தேடிக்கொண்டனர்.
# பாவாடைராயன்

## சிறப்புகள்

காவல் தெய்வங்களிலேயே யாருக்கும் இல்லாத சிறப்பு பாவாடைராயனுக்கு மட்டுமே உண்டு. பொதுவாக, காவல் தெய்வங்கள் அனைத்தும் கோயில் பிரகாரங்கள் மற்றும் வெளிப்புறங்களில் மட்டுமே அமைக்க பட்டிருக்கும். ஆனால், பாவாடைராயனுக்கு மட்டுமே அங்காளபரமேஸ்வரியின் மடியில் குழந்தையாக அமர்ந்திருக்கும் சிறப்பு உண்டு. மேலும் அங்காளபரமேஸ்வரி, தமது மகனாகவே பாவாடைராயனை ஏற்றுக்கொண்டு தமது மடியில் இடம் கொடுத்துள்ளார்.
# பாவாடைராயன்

## ராயன்புரம் ராயபுரமான கதை

பாவாடைராயன் ஒருமுறை சிவனை சிறைவைத்தாக ஒரு கதையும் சொல்லப்படுகிறது. பரதேசி கோலத்தில் ஊர் ஊராக திரிந்த சிவன், ஒரு நாள் இரவு நேரத்தில் சிதம்பரத்தை அடுத்துள்ள வல்லம்படுகை என்ற ஊருக்கு வந்துள்ளார். அப்போது அங்கே காவல் செய்து கொண்டிருந்த பாவாடைராயன், சிவனை வேற்று நாட்டு உளவாளி என்று நினைத்து சிறையில் அடைத்து விடுகிறார். மறுநாள் காலையில், அவரை விசாரணை செய்வதற்காக பாவாடைராயன் வந்தார். சிறையில், தனது சுயரூபத்தில் இருந்த சிவனை கண்டு திகைத்து போன பாவாடைராயன், மனம் வருந்தி சிவனின் பாதம் பணிந்து மன்னிப்பு கோரினார். இருந்தாலும், சிவபெருமானை சிறைவைத்ததால், சிவ நிந்தனை ஆகிவிட்டது. இந்த சிவ நிந்தனையிளிருந்து விடுபட, சிவபெருமானிடம் பரிகாரம் வேண்டினான் பாவாடைராயன்.அதை கேட்டு மனம் இறங்கிய ஈசன், வடக்கில் ஆதிபுரிக்கு (தற்போதைய திருவொற்றியூர்) அருகே, பனஞ்சாலை என்ற தலம் ஒன்று உள்ளது. அங்கு பனைம்மர நிழலில் காளி தேவி, அருவமாக இருந்து ஆட்சி செய்து கொண்டிருக்கிறாள். அங்கே சென்று நீ அவளுக்கு காவல் செய்தால் சிவா நிந்தனை அகலும் என்று கூறினார்.  
அதை கேட்ட பாவாடைராயன், பனஞ்சாலையை அடைந்தான். சிவன் கூறியபடி, பனைமர நிழலில் காளியின் சிரித்த குரலை கேட்டு மகிழ்ந்து, அந்தத் திசையை நோக்கி வணங்கினான். காளியும் ஆசி வழங்கினால். அதனா, பாவாடைராயன் தமது படை, பட்டாளம் என அனைவரையும் அழைத்து வந்து பனஞ்சோலையில் குடி அமர்த்தி, அங்கே காளிக்கு காவலனாகப் பனி செய்து கொண்டு வருகிறான்.  
பாவாடைராயனும் அவனுடைய மக்கள் அனைவரும் குடிகொண்ட இடத்திற்கு ராயன்புரம் என பெயர் உருவானது. அதுவே பின்னர் ராயபுரமாக மாறியது. காளி தேவிக்கு பாவாடைராயன் காவல் புரிந்த இடம் தற்போதய "ராயபுரம் கல்மண்டபனம் அங்காளபரமேஸ்வரி அம்மன் ஆலயம்"
# பாவாடைராயன்

## போகர் பாடலில் பாவாடைராயன்

போகர் 7000 சப்த காண்டம் 5633 ஆம் பாடல்
:காணவே ஜெபதபத்தி லிருந்துகொண்டு
:கருவான பிரணவத்தை வுச்சரித்தால்
:பூணவே ஏவல்பில்லி சூனியங்கள்
:பொல்லாத கறுப்பண்ணன் யேவல்சண்டி
:தோணவே **பாவாடைராயன்** காத்தன்
:தோறாத பிரணவத்தால் எல்லாஞ்சித்தி
:வேணதொரு மாடனது வசியத்தாலே
:வெட்டவெளி தேவதைகள் கைக்குள்ளாச்சே.
# பாவாடைராயன்

## மாரியம்மன் தாலாட்டில் பாவாடைராயன்

பாவாடை ராயனைப் பற்றி மாரியம்மன் தாலாட்டில் ஐந்து இடங்களில் வருகின்றது.  
**"பாவாடைராயனைத் தான் பத்தினியே தானழையும்"** என இரு இடங்களிலும்,  
**"பாவாடைராயனும் தான் பக்கத்திலே கொலுவிருந்தார்"** என்றொரு இடத்திலும்,  
**"பாவாடை ராயனும் பல தேவரும் வாழி"** என்றொரு இடத்திலும் வருகிறது.
# பாவாடைராயன்

## வழிபாடுகள்

நடுகல் மற்றும் மரங்களையே பாவாடைராயனாக வழிபடும் வழக்கம் தமிழ்நாட்டின் பெரும்பாலான இடங்களில் உள்ளது. ஒரு சில இடங்களில் மட்டுமே பாவாடைராயனுக்குத் தனியாக ஆலயங்கள் உள்ளன.
# பாவாடைராயன்

## பாவாடைராயன் எழுந்தருளியுள்ள ஆலயங்கள்

1. அருள்மிகு ஶ்ரீ அங்காளபரமேஸ்வரி சமேத ஶ்ரீ பெரியாண்டவர் திருக்கோயில், காகனம்,திருவண்ணாமலை மாவட்டம்.  
1. அருள்மிகு மேல்மலையனூர் அங்காளபரமேஸ்வரி அம்மன் திருக்கோயில், விழுப்புரம் மாவட்டம்.
1. அருள்மிகு அங்காளபரமேஸ்வரி ஆலயம், அனுமந்தை, விழுப்புரம் மாவட்டம்.
1. உலகாளும் ஸ்ரீ அங்காளபரமேஸ்வரி திருக்கோயில், பட்டனர் கிராமம்,நாவர்குளம், விழுப்புரம் மாவட்டம்.
1. அருள்மிகு ஸ்ரீ பருதேசியப்பர் பாவாடைராயர் ஆலயம், வல்லம்படுகை, சிதம்பரம், கடலூர் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில், புட்லூர், திருவள்ளூர் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில், சூளை, சென்னை.
1. அருள்மிகு அங்காளபரமேஸ்வரி அம்மன் திருக்கோயில், ராயபுரம் கல்மண்டபம்,சென்னை.
1. அருள்மிகு அங்காளபரமேஸ்வரி அம்மன் திருக்கோயில், சென்ட்ரல், சென்னை.
1. அருள்மிகு அங்காளபரமேஸ்வரி அம்மன் திருக்கோயில், பரங்கிபேட்டை, கடலூர் மாவட்டம்.
1. அருள்மிகு ஸ்ரீ பாவாடைராயர் ஆலயம், மதுராந்தகநல்லூர், சிதம்பரம், கடலூர் மாவட்டம்.
1. அருள்மிகு ஸ்ரீ பாவாடைராயர் ஆலயம், எரிமேடு, பூதங்குடி, கடலூர் மாவட்டம்.
1. அருள்மிகு ஸ்ரீ பொன்முடியார் ஆலயம், கோணமலை, வீரமாபுரி கிராமம், திருவண்ணாமலை மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில், முத்தனாம் பாளையம், திருப்பூர் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில், காட்டுமன்னார்கோயில், கடலூர் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில், சூரக்குழி, ஆண்டிமடம் அருகே, அரியலூர் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில், கோடாலிகருப்பூர், கும்பகோணம், தஞ்சை மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில், வானாதிராஜபுரம், கடலூர் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில், துறையூர், திருச்சி மாவட்டம்.
1. அருள்மிகு ஸ்ரீ பருதேசியப்பர் பாவாடைராயர் ஆலயம், உடையார்பாளையம் பேருந்து நிலையம் அருகே, அரியலூர் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில், திருப்பனிபேட்டை, திருவிடைமருதூர், தஞ்சை மாவட்டம்.
1. அருள்மிகு கோட்டூர் அங்காளபரமேஸ்வரி அம்மன் திருக்கோயில், கோட்டூர், திருவாரூர் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில், கூவத்தூர், காஞ்சிபுரம் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில், வேளுக்குடி, திருவாரூர், தஞ்சை மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில், அச்சுதம்பேட்டை, திருவாரூர், தஞ்சை மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில்,வைத்தீஸ்வரன்கோயில்,சீர்காழி,
நாகை மாவட்டம்.  
1. அருள்மிகு அங்காளபரமேஸ்வரி அம்மன் திருக்கோயில்,வளையமாதேவி ,கடலூர் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில்,நெய்வேலி,கடலூர் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில்,குறிஞ்சி பாடி,கடலூர் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில்,நெய்வேலி,கடலூர் மாவட்டம்.
1. அருள்மிகு அங்காளபரமேஸ்வரி அம்மன் திருக்கோயில்,குச்சிப்பாளையம், விழுப்புரம் மாவட்டம்.
# பாவாடைராயன்

## வெளிநாட்டில் பாவாடைராயன் ஆலயம்

1. ஓம் ஸ்ரீ மஹா பாவாடைராயன் ஆலயம், கோலா செலங்கோர், மலேசியா.
1. அங்காளபரமேஸ்வரி அம்மன் திருக்கோயில், கோலா செலங்கோர், மலேசியா.
# மூதாய் பூச்சி

**மூதாய் பூச்சி** அல்லது **தம்பலப்பூச்சி** (*Red velvet mite*) என அழைக்கப்படுவது சிவந்த மென் பட்டு துணி வகை போன்ற நிறத்தை ஒத்த ஒரு பூச்சியாகும். இப்பூச்சி சிலந்திதேள் வகுப்பில் சேருகிறது. இவை பெரும்பாலும் காயா மலரின் கொத்து கொத்தான பூக்களுக்கிடையில் பெரிய பூச்சியானவுடன் ஒட்டிக்கொள்கிறது. இப்பூச்சி உலகிலேயே பெரிய ஒட்டு உண்ணிப் பூச்சியாகும். சித்த மருத்துவத்தில் இது, **இந்திரகோப பூச்சி** என அழைக்கப்படுகிறது. இது,மருத்துவ குணம் கொண்டது.
# மூதாய் பூச்சி

## மனித பயன்பாடுகள்

சிவப்பு வெல்வெட் பூச்சி, *திராம்பிடியம் கிராண்டிசிம*மிலிருந்து பெறப்படும்எண்ணெய் முடக்குவாத சிகிச்சைக்கு பாரம்பரிய இந்திய மருத்துவத்தில் பயன்படுத்தப்படுகிறது.
# ம. இரா. பூவம்மா

**மச்செத்திரா இராஜு பூவம்மா** (Machettira Raju Poovamma; பிறப்பு: 5 ஜூன் 1990) இந்தியாவிலுள்ள கருநாடக மாநிலத்தை சேர்ந்த தடகள வீராங்கனை ஆவார். இவர் ஆசிய விளையாட்டுகளில் பல பதக்கங்களை வென்றுள்ளார்.
# ம. இரா. பூவம்மா

## ஆரம்பகால வாழ்க்கை

பூவம்மா 5 சூன் 1990 இல் இராசுவுக்கும் சாசி க்கும் மகளாகப் பிறந்தார். இவர் தனது ஆரம்ப மற்றும் உயர்கல்வியை மங்களூரில் முடித்தார்.
மேலும் இவர் கர்நாடகாவின் சிறீ தர்மசாசுதலா மஞ்சுநாதேசுவரா வணிக மேலாண்மை கல்லூரியில் வணிக மேலாண்மையில் இளங்கலைப் பட்டம் பெற்றார். இவரது சகோதரர் மஞ்சுவும் தேசிய அளவில் ஓட்டப்பந்தயத்தில் கலந்துகொள்கிறார்.
# ம. இரா. பூவம்மா

## தடகளம்

பூவம்மா 2008இல் பொதுநலவாய இளையோருக்கான தடகள போட்டியில் 400 மீட்டர் ஓட்டப்பந்தயத்தில் வெள்ளிப் பதக்கத்தையும், 4 × 400 மீட்டர் தொடர் ஓட்டத்தில் தங்கப் பதக்கத்தையும் வென்றார். பின்னர் இவர் செப்டம்பர் 2011 இல் கொல்கத்தாவில் நடந்த மூத்தோருக்கான தேசிய விளையாட்டு போட்டிகளில் 400 மீட்டர் ஓட்ட பந்தயத்தில் பட்டத்தை வென்றார். 2012 ஆசிய தடகள போட்டியில் பூவம்மா இரண்டு தங்கம் மற்றும் ஒரு வெள்ளி பதக்கங்களை வென்றார். 2013 ஆம் ஆண்டு பாங்காக்கில் நடந்த ஆசிய தடகள போட்டியிலும் இவர் தங்கப் பதக்கம் வென்றார். பூவம்மா மாஸ்கோ உலக தடகள சாம்பியன் போட்டிகளில் பெண்கள் 4 × 400 மீ தொடர் ஓட்டக் குழுவில் ஒரு அங்கமாகவும் இருந்தார்.  
தென் கொரியாவின் இஞ்சியோன் நகரத்தில் நடந்த 2014 ஆசிய விளையாட்டுப் போட்டிகளில் தடகளப் போட்டிகளில், பெண்களுக்கான 4 × 400 மீட்டர் தொடர் ஓட்டத்தில் இவர் திண்டு லூக்கா, மன்தீப் கவுர் மற்றும் பிரியங்கா பவார் ஆகியோருடன் இணைந்து தங்கப் பதக்கத்தை வென்றார். மேலும் இவர்கள் ஆசிய விளையாட்டு போட்டிகளில் ஓர் புதிய சாதனையை நிகழ்த்தினர் மற்றும் 2002-ம் ஆண்டுக்குப் பிறகு இந்தப் போட்டியில் இந்தியா தொடர்ந்து 4-வது தங்கம் வென்றது. இவர் மேலும் பெண்களுக்கான 400 மீட்டர் ஓட்டத்தில் வெண்கல பதக்கத்தை வென்றார். 2017 இல் புவனேஷ்வரில் நடந்த ஆசிய தடகள சாம்பியன் போட்டியில் இவர் 4 × 400 மீட்டர் ஓட்டப்பந்தய தேபாசிறீ மசூம்தார், சிசுனா மேத்யூ மற்றும் நிர்மலா சியோரன் ஆகியோருடன் ஓர் அணியில் இருந்தார், இவர் ஜகார்த்தாவில் நடந்த 2018 ஆசிய விளையாட்டுப் போட்டிகளில் தடகளப் போட்டிகளில், பெண்களுக்கான 4 × 400 மீட்டர் தொடர் ஓட்டம் மற்றும் கலப்பு 4 × 400 மீட்டர் தொடர் ஓட்டங்களில் தங்க பதக்கங்களை வென்றார்.
# சகானா குமாரி

**சகானா குமாரி நாகராஜ் கோப்பர்கம்பி** *(Sahana Kumari Nagaraj Gobbargumpi)* (பிறப்பு: 6 மார்ச் 1982) உயரந்தாண்டலில் பங்கேற்கும் ஓர் இந்தியத் தடகள வீரர் ஆவார். இவர் தேசியப் பதிவில் 1.92 மீ இலக்கு அடைந்தவராகப் பதியப்பட்டுள்ளார். தென்மேற்கு இரயில்வே மண்டலத்தில் மூத்த எழுத்தராக இவர் பணிபுரிந்தார்.
# ஆற்றுச் சூழல்மண்டலம்

**ஆற்றுச் சூழல்மண்டலம்** (River ecosystem) என்பது, இயற்கைச் சூழலில் இயங்குகின்ற ஆறு ஒன்றின் சூழல்மண்டலம் ஆகும். இது, தாவரங்கள், விலங்குகள், நுண்ணுயிரிகள் ஆகியவற்றுக்கு இடையிலான இடைவினைகளையும், உயிரற்ற பௌதீக, வேதி இடைவினைகளையும் உள்ளடக்கும்.  
ஆற்றுச் சூழல்மண்டலம், ஓடுநீர்ச் சூழல்மண்டலத்துக்கான முதன்மை எடுத்துக்காட்டு ஆகும். ஓடுநீர்ச் சூழல்மண்டலங்களுள் சில சதமமீட்டர்களே அகலமான நீரோடைகள் முதல் கிலோமீட்டர்க் கணக்கில் அகலம் கொண்ட பெரிய ஆறுகள் வரை உள்ளடங்குகின்றன. ஓடுநீர்ச் சூழல்மண்டலங்கள் ஒப்பீட்டளவில் தேங்கி நிற்கும் ஏரிகள், குளங்கள் ஆகியவற்றை உள்ளடக்கிய தேங்குநீர்ச் சூழல்மண்டலங்களில் இருந்து வேறுபட்டவை. இவ்விரண்டு வகைகளும் சேர்ந்து நன்னீர்ச் சூழல்மண்டலம் அல்லது நீர்ச் சூழல்மண்டலம் என அழைக்கப்படுகின்றன.  
ஓடும் நீர் சூழலின் பின்வரும் இயல்புகள், பிற நீர்ச் சூழல் வாழிடங்களில் இருந்து தனித்துவமானவை.
- ஒரு திசை நீரோட்டம்.
- தொடர்ச்சியாக மாறும் பௌதீக நிலை.
- எல்லா அளவுகளிலும் உயர் அளவிலான வெளி மற்றும் காலம் சார்ந்த பலபடித்தன்மை.
- ஓடுநீர்த் தொகுதிகளிடைகள் தம்மிடையே உயரளவிலான வேறுபாடுகளைக் கொண்டுள்ளன.
- உயிர்க் கூறுகள் ஓடும் நீர்ச் சூழலில் வாழ்வதற்கான சிறப்புத் தகவமைவு கொண்டவை.
# வெள்ளை வால் கழுகு வானூர்தி விபத்து

**வெள்ளை வால் கழுகு வானூர்தி விபத்து** (*Havørn Accident*) (*நோர்வே மொழி:Havørn-ulykken*) ஒரு வானூர்தி விபத்தாகிய இது, 1936 ஆம் ஆண்டு, சூன் 16 இல், "ஜங்கர்ஸ் யூ 52" (*Junkers Ju 52*) வகையை சார்ந்த வானூர்தி ஒன்று நோர்வேயின் ஒரு மூடுபனி மலைப் பகுதியில் விழுந்து நொறுங்கியது. 'நோர்வேஜியன் ஏர்லைன்ஸ்' (*Norwegian Air Lines*) (பதிவு எண்:LN-DAE) நிறுவனம் இயக்கிய இவ்வானூர்தி, நோர்வேயின் இரண்டாவது பெரிய நகரமான பேர்கன் நகரிலிருந்து 'திரோம்சோ' (*Tromsø*) நகருக்கு தொடர்ப் போக்குவரத்து சேவையை வழங்கிவந்தது.
# வெள்ளை வால் கழுகு வானூர்தி விபத்து

## நிகழ்விடம்

ஐரோப்பாவின் ஸ்கன்டிநேவிய தீபகற்பத்தின் மேற்குப்பகுதியில் அமைந்துள்ள நோர்வே நாட்டில் "சோகன் ஒக் பிஜோர்டனே" (*Sogn og Fjordane*) எனும் நகராட்சிக்கு உட்பட்ட "லிகெச்டேன்" (*Lihesten*) பிராந்தியத்தில் உள்ள, கைலீஸ்டத் (*Hyllestad*) கிராமத்திலிருந்து கிழக்கே சுமார் 5 கிலோமீட்டர் (3.1 மைல்) தொலைவில் அமைந்துள்ள மூடுபனி மலைப் பகுதியில் இவ்விபத்து நிகழ்ந்துள்ளது.
# வெள்ளை வால் கழுகு வானூர்தி விபத்து

## உயிரிழப்புகள்

நோர்வேயின், முதல் அபாயகரமான போக்குவரத்து வானூர்தி விபத்தாக கருதப்படும் இவ்விபத்து, விமானிகள் இணையாகத் திட்டமிட்டுப் பறக்க தவறியதால், கிழக்கில் மேலும் 15-முதல் 20 கிலோமீட்டர் (9.3 12.4 மைல் வரை) பறக்க உடனடியாக நிலப்பரப்புக்கு கட்டுப்படுத்தப்பட்ட (*controlled flight into terrain (CFIT*) இந்த வானூர்தி விபத்தில், சேவைப் பணியாளர்கள் நால்வரும், பயணிகள் மூவரும், மொத்தமாக 7 பேர்கள் (பயணித்த அனைவரும்) பலியாயினர்.
# ஐஸ் ஏஜ் 5

**பனியுகம் 5** அல்லது **பனியுகம்: மோதல் ஓட்டம்** (*Ice Age: Collision Course*) 2016ம் ஆண்டு வெளியான ஓர் அமெரிக்க முப்பரிமாண நகைச்சுவை கணிணி உயிரூட்டப்பட்ட சாகச திரைப்படம் ஆகும். புளூஸ்கைஸ்டுடியோதயாரிப்பில்மைக்தர்மீர்இயக்கத்தில்உருவாக்கப்பட்டது. இதுஐஸ்ஏஜ்தொடரில்ஐந்தாவதுபாகமாகும்.  
இத்திரைப்படம் சிட்னி திரைப்பட விழாவில் முதலில் சூன் 19, 2016ல் திரையிடப்பட்டது. சூலை 22, 2016ல் அமெரிக்காவில் வெளியானது எதிர்மறை கருத்துக்களை பெற்றாலும் சுமார் $370 மில்லியன் வருவாய் ஈட்டியது.
# ஐஸ் ஏஜ் 5

## கதைக்கரு

பல்லாயிரம் ஆண்டுகளுக்கு முன்னர் பூமியில் ஏற்பட்ட விண்கல் மோதல், மின்சார புயல் தொடர்பில் அறிவுப்பூர்வமாகவும் நகைச்சுவையாகவும் திரைக்கதை அமையப்பெற்றுள்ளது.
# ஐஸ் ஏஜ் 5

## கதைக்கரு

### வருவாய்

ஆகத்து 26, 2016வரைஉலகம்முழுவதும் $368.3மில்லியன்டாலர்களையும்வடஅமெரிக்காவில்மட்டும் 61.6 டாலர்களை ஈட்டியுள்ளது. இந்தியாவில் 1.6 மில்லியன் டாலர்களை வசூலித்துள்ளது.
# நவ கன்னியர்

**நவ கன்னியர்** என்பவர்கள் சைவ சமயத்தில் வழிபடப்படுகின்ற ஒன்பது கன்னிகள் ஆவார்கள். நவ என்றால் ஒன்பது என்று பொருளாகும். இவர்களை நவ சக்திகள் என்றும் அழைப்பர். சைவ சமயத்தில் சர்வபூதமணி, மனோன்மணி, பலப்ரதமணி, பலவிகரமணி, காலவிகாரணி, காளி, ரவுத்திரி, ஜேஷ்டை, வாமை ஆகியோர் நவ சக்திகளாவர்.
# நவ கன்னியர்

## நவ சக்தி வழிபாடு

இந்த நவ கன்னியரை வழிபடுகின்ற முறைக்கு நவ சக்தி வழிபாடு என்று பெயர். சைவ சமய ஆதினங்களில் இந்த நவ சக்தி வழிபாடு சிறப்பாக நடைபெறுகிறது. ஆதினங்களுக்கு உட்பட்ட கோயில் ஒன்பது சிவாச்சாரியார்கள் இந்த வழிபாட்டில் கலந்து கொள்வார்கள். அவர்கள் ஒரே நேரத்தில் இறைவிகளின் பெயர்களை உச்சரித்து, மலர் தொடுத்து வழிபடுகின்றனர்.
# லட்சுமி குபேர பூஜை

**லட்சுமி குபேர பூசை** என்பது நிலைத்த செல்வம் பெறுவதற்கு இந்துக்கள் செய்கின்ற பூசையாகும். இந்த பூசையில் சிவபெருமானின் நண்பரும், செல்வங்களின் அதிபதியுமான குபேரன் மற்றும் செல்வங்களின் அதிபதியான திருமகள் ஆகியோர்களை ஒன்றாக இணைத்து வழிபடுகின்றனர்.  
இந்த லட்சுமி குபேர பூசை செய்ய தீபாவளி தினம் ஏற்ற நாள் என நம்பப்படுகிறது. எனினும் வாரத்தில் வெள்ளிக்கிழமையில் அமர்த்தயோகம் கூடிய நேரத்தில் விரதம் இருந்து லட்சுமி குபேர பூசை செய்கின்றனர்.
மஞ்சள் பிள்ளையார் பிடித்தல், அதனை இலையில் வைத்து வழிபடல். பூசைக்கு லட்சுமி குபேரர் படமும், குபேர எந்திரமும் வைக்கப்படுகிறது. இவைகள் வடக்கு திசையில் வைக்கப்பட்டு முதலில் விநாயகர் துதியும், லட்சுமி, குபேர மந்திரங்களும் ஓதப்படுகின்றன.
# ரவி கே. சந்திரன்

**ரவி கே. சந்திரன்** ஓர் இந்தியத் திரைப்பட ஒளிப்பதிவாளரும், திரைப்பட இயக்குநரும் ஆவார். இவர், பிரியதர்சன், மணிரத்னம், ராஜீவ் மேனன், சஞ்சய் லீலா பன்சாலி, ஏ. ஆர். முருகதாஸ் உள்ளிட்ட இந்தியாவின் முன்னணி இயக்குனர்கள் பலருடன் இணைந்து பணியாற்றியுள்ளார். சிறந்த ஒளிப்பதிவுக்காக, இரண்டு முறை பிலிம்பேர் விருதையும், ஒருமுறை தென்னிந்திய பிலிம்பேர் விருதையும் பெற்றுள்ளார். ஜீவா, துளசி நாயர் நடித்த யான் திரைப்படத்தை இயக்கியவர் ஆவார்.
# ரவி கே. சந்திரன்

## வாழ்க்கைக் குறிப்பு

### தனிப்பட்ட வாழ்க்கை

ரவி கே. சந்திரன், தமிழ்த் திரைப்படத்துறையின் குறிப்பிடத்தக்க ஒளிப்பதிவாளர்களில் ஒருவரான ராமச்சந்திர பாபுவின் தம்பி ஆவார். ஹேமலதா என்ற பெண்ணை திருமணம் செய்து கொண்ட இவர் தற்போது தனது இரு மகன்களுடன் சென்னையில் வசித்து வருகிறார்.
# ரவி கே. சந்திரன்

## திரைப்பட விபரம்

### இயக்கிய திரைப்படங்கள்

| திரைப்படம் | ஆண்டு | மொழி | குறிப்புகள் |
| --- | --- | --- | --- |
| *யான்* | 2014 | தமிழ் | ஜீவா, துளசி நாயர் நடித்த திரைப்படம் |
# ரவி கே. சந்திரன்

## திரைப்பட விபரம்

### ஒளிப்பதிவு செய்தவை

#### தமிழ்த் திரைப்படங்கள்

| திரைப்படம் | ஆண்டு | இயக்குநர் | குறிப்புகள் |
| --- | --- | --- | --- |
| * ஆனஸ்ட் ராஜ் * | 1994 | கே. எசு. ரவி |  |
| * மின்சார கனவு * | 1997 | ராஜிவ் மேனன் |  |
| * கண்டுகொண்டேன் கண்டுகொண்டேன் * | 2000 | ராஜிவ் மேனன் |  |
| * சிட்டிசன் * | 2000 | சரவண சுப்பையா |  |
| * கன்னத்தில் முத்தமிட்டால் * | 2002 | மணிரத்னம் | சிறந்த ஒளிப்பதிவாளருக்கான தென்னிந்திய பிலிம்பேர் விருது
சிறந்த ஒளிப்பதிவாளருக்கான பன்னாட்டுத் தமிழ்த் திரைப்பட விருது |
| * பாய்ஸ் * | 2003 | சங்கர் |  |
| * ஆய்த எழுத்து * | 2004 | மணிரத்னம் |  |
| * ஏழாம் அறிவு * | 2011 | ஏ. ஆர். முருகதாஸ் |  |